Merkezê Îrtîbatî û Çapemenîye yê HPGyî nasnameyê 4 gerîlayanê ke 2017 de Herekol de şehîd bîyî eşkera kerdî.
Eşkerayîye wina ya:
''Herêma Herekolî de hezîrana 2017î de operasyonê îşxalî yê artêşa tirke de mabênê ma û artêşa dişmenî şerêko giran qewimîya û şerî bi rojan dewam kerd. Embazanê ma pê îradeyê Apogîrî xoverdayîşêko bêhempa mojna û bi hawayêkê zelalî mojna ke bedelê ci çi beno wa bibo ê do anêgêrê. Şer û bombarduman de embazê ma Êriş, Jînda, Adil û Xebat 30ê hezîrana 2017î de şehîd bîyî û artêşa şehîdan ê bêmergan ê Kurdîstanî de cayê xo girewt.
Nasnameyê embazanê ma yê şehîdan wina yê:
Nameyê Qodî: Êriş Gelî Gever
Name û Peyname: Vahdet Ozkesîcî
Cayê Bîyayîşî: Colemêrg
Maye-Pî: Kazi-Alî
Tarîx û Cayê Şehadetî: 30ê Hezîrana 2017î / Herekol
Nameyê Qodî: Jînda Avareş
Name û Peyname: Basra Tekîn
Cayê Bîyayîşî: Colemêrg
Maye-Pî: Ayşe-Ramazan
Tarîx û Cayê Şehadetî: 30ê Hezîrana 2017î / Herekol
Nameyê Qodî: Adil Reşo
Name û Peyname: Osman Kaya
Cayê Bîyayîşî: Sêrt
Maye-Pî: Adalet-Hasan
Tarîx û Cayê Şehadetî: 30ê Hezîrana 2017î / Herekol
Nameyê Qodî: Xebat Goyî
Name û Peyname: Ferhat Tûnç
Cayê Bîyayîşî: Şirnex
Maye-Pî: Narînç-Adil
Tarîx û Cayê Şehadetî: 30ê Hezîrana 2017î / Herekol
Embazê ma Êriş 1987 de Gever de dadîya xo ra bi. Embaz Êriş wexto ke tewrê karê ciwanîye bi hetê dewleta tirke ra tepişîya û erzîya zîndanî. Embaz Êriş dima ke zîndan ra vejîya 2013 de tewrê gerîlayan bi. Embaz Êriş cade cuya koyan û gerîlatîye musa û bi milîtanê mîsalî yê Rayberîye. Embaz Êriş Botan de bi fermandar û pê pratîkê xo bi sereberzîya temsîlkarîya Apogîrîye.
Embaz Jînda dewa Marinosî ya Colemêrgî de dadîya xo ra bîye û vera hêrişanê îşxalî tewra gerîlayanê PKKyî bîye. Bi taybetî fermandarê şehîdî Avareş Marînos xeylêk tesîrê embaze Jînda  kerd ke kekê aye bi. Embaze Jînda çeka ey erdî de nêverdaye. Embaze Jînda heta peynî perwera şehîdan û Rayberîye bîye û pêro wezîfeyê xo bêkêmasî ardî ca.
Embaz Adil Sêrt de dadîya xo ra bi û 2015 de tewrê gerîlayanê azadîye bi. Embaz Adil Botan de bi wayîrê pratîkî. 2016 de embaz Adilî xoverdayîşê xoîdarekerdişî yê Sêrtî de rolêko aktîf kay kerd û ciwanan rê bi îlham. Embaz Adilî felsefeya Rayber Apoyî ser o xo kerd xorin. Ey hertim erdê Botanî de pê kelecanêkê pîlî têkoşîn kerd.
Embaz Xebat Şirnex de dadîya xo ra bi û dima ke raştîya PKKyî şinasnaye tewrê gerîlayan bi. O hema ciwanîya xo de bi fermandarê gerîlayan û Têkoşînê Azadîye yê Kurdîstanî de bêmenfaat xizmet kerd. Ey Botan de pêro wezîfeyê xo ardî ca, seba şehîdan têkoşîn kerd û xeta têkoşînî geş kerde. Embaz Xebat sey kedkarêkê têkoşînî bi mazharê heskerdişê embazanê xo û tim pê kesayetê xo embazîya xo eşkera kerde.
Ma sere de keyeyanê ercîyayeyan ê embazan  Êrîş, Jînda, Adil û Xebatî rê pêro şarê welatperwerî yê Kurdîstanî rê serweşîye wazenê. Ma reyna soz danê ke têkoşînê embazanê xo yê şehîdan pê serkewtişî tacîdar bikerê.''
